24PES-445

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Enpresaburuen elkarteekin eta sindikatuekin elkarrizketa sozialaren mahaian akordioa itxi eta gero, Gizarte Segurantzaren Ministerioa bultzatzen ari da Gizarte Segurantzarekin lankidetzan aritzen diren mutualitateek eta autonomia-erkidegoetako osasun-zerbitzu publikoek lankidetza-hitzarmenak sinatzea.

Halere, 2017az geroztik, Gizarte Segurantzarekin lankidetzan aritzen diren mutualitateek proba diagnostikoak eta tratamenduak aurreratzen ahal dizkiete kontingentzia arruntengatik bajan dauden soldatapeko langileei. Horretarako bakarrik behar da osasun-zerbitzu publikoko langile batek eskatzea proba edo tratamendua eta langilearen baimena izatea. 7 urte joan dira jada neurri hori abian jarri zenetik.

Hori dela-eta, parlamentari honek idatziko galdera hauek egiten ditu:

* Adierazitako neurri horiek zer eragin izan dute Osasunbidea-Nafarroako Osasun Zerbitzuaren itxarote-zerrendak murrizteko eta kontingentzia arruntengatiko aldi baterako ezintasuneko prozesuen iraupena murrizteko?
* Nafarroako Gobernuko Osasun Departamentuak ba al du asmorik lankidetza-hitzarmenak egiteko Gizarte Segurantzarekin lankidetzan aritzen diren mutualitateekin? Hala baldin bada, zer mutualitaterekin eginen ditu eta noiz hasiko lirateke hitzarmenok?

Iruñean, 2024ko urriaren 24an

Foru parlamentaria: Domingo González Martínez